Dezvăluirea secretelor galactice
Telescopul Panoramic VLT (VST) a capturat cea mai detaliată imagine de până acum
a galaxiei NGC 1316 și a bogatelor sale împrejurări.
Această galaxie face parte din roiul de galaxii Fornax și a trecut prin vremuri tulburi.
Este rezultatul coliziunii a câtorva galaxii mai mici.
Aceste evenimente au distorsionat atât NGC 1316, cât și galaxiile sale satelit
și au creat de asemenea multe meandre și bucle de stele în jurul ei.
Contopirile au alimentat și o gaură neagră înfometată și super-masivă din centrul galaxiei,
cu o masă de 150 milioane de ori mai mare decât cea a Soarelui.
Fluxuri intense de particule de energie înaltă de la această gaură neagră
fac ca NGC 1316 să fie a patra cea mai strălucitoare sursă radio de pe cer.
Deci nu numai că NGC 1316 este o galaxie frumoasă la exterior, dar are și minunății ascunse în interior.
Adaptarea: ESO; traducerea: Mihail-Gabriel Bărbuță